
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑ! 


ΤΕΥΧΟΣ ΔΕΥΤΕΡΟ 


Αρ. Φύλλου 2004 


11 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της Υ3β/3652/10.7.93 
(ΦΕΚ 601 Β/93) Κοινής Υπουργικής Απόφασης «Σύ¬ 
σταση Κέντρου Υγείας (Κ.Υ.) Άρνισσας, Νομού 

Πέλλας. 1 

Κανονισμός Λειτουργίας Πρακτορείων Υποχρεώσεις 
και Δικαιώματα Πρακτόρων ΟΠΑΠ. 2 


ΑΠΟΦΑΣΕΙ Σ 

Αριθ.ΑΙα/188/98 (1) 

Τροποποίηση και συμπλήρωση της Υ3β/3652/10.7.93 
(ΦΕΚ 601 Β/93) Κοινής Υπουργικής Απόφασης «Σύ¬ 
σταση Κέντρου Υγείας (Κ.Υ.) Άρνισσας, Νομού Πέλ¬ 
λας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1 και 5 του Ν. 
2194/94/Φ Ε Κ34 Α794 

2. Τις διατάξεις των άρθρων 14, 18 και 19 του Ν. 
1397/83/ΦΕΚ143 Α/83 

3. Τις διατάξεις του άρθρου 34 του Ν. 2519/97 
(ΦΕΚ165/Α/97). 

4. Τις διατάξεις του άρθρου 1 (παρ.2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των 243.000.000 δρχ. πε¬ 
ρίπου και θα προβλέπεταιτα επόμενα έτη στο προϋπολο¬ 
γισμό του Υπουργείου Υγείας και Πρόνοιας. Γιατοτρέχον 
έτος η σχετική δαπάνη θα βαρύνει τον προϋπολογισμό 
του Υπουργείου Υγείας και Πρόνοιας (Φ.210 ΚΑΕ 5173), 
θα προσδιορισθεί και θα δεσμευθεί κατά την έγκριση πλή¬ 
ρωσης των συνιστώμενων θέσεων. Το κτίριο που θα στε¬ 
γαστεί το Κ.Υ. έχει κατασκευαστεί με πιστώσεις από το 
ΠΔΕ ετών 1996 και 1997, έργο 839100 ΣΑΕ 091 (Αποφά¬ 
σεις Υ4α/6990/Φ. 14/96 και Υ4α/8015/φ.14, Φ14-16-106 
και Φ8γ2-90/97). 


Για τον εξοπλισμό του Κ.Υ. έχουν δεσμευτεί πιστώσεις 
από το έργο 839100 της ΣΑΕ 091 του ΠΔΕ έτους 1997 
(Απόφαση Υ4α/οικ. 10997/Φ. 14, Γ. ΠΔΕ, Φ8γ/97). 

5. Την αριθμ. 8211/99/ΦΕΚ 198/Β/99 απόφαση ανάθε¬ 
σης αρμοδιοτήτων στον Υφυπουργό Εσωτερικών Δημό¬ 
σιας Διοίκησης και Αποκέντρωσης Λ ΤΖΑΝΗ. 

6. Την αρ. 1107147/1239/0067/96 (ΦΕΚ 922/Β/96) Από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν. Χριστοδουλάκη. 

7. Την αριθμ. Υ3β/3652/93/ΦΕΚ 601 Β’ /93 κοινή υπουρ¬ 
γική απόφαση «Σύσταση Κέντρου Υγείας (Κ.Υ.) Άρνισσας, 
Νομού Πέλλας. 

8. Την αριθμ. 1/21/17.1.97 απόφαση Δ.Σ. του Ν.Γ.Ν. 
Έδεσσας, αποφασίζουμε: 

Τροποποιούμε και συμπληρώνουμε την (7) σχετική κοι¬ 
νή Υπουργική απόφαση ως εξής: 

1. Τα άρθρα 1 και 2 της τροποποιούμενης απόφασης 
αντικαθίστανται ως ακολούθως: 

«Άρθρο 1 

Σύσταση 

Συνιστάται Κέντρο Υγείας (Κ.Υ.) Αρνισσας, Νομού Πέλ¬ 
λας, ως αποκεντρωμένη οργανική μονάδα του Νομαρχια¬ 
κού Γ ενικού Νοσοκομείου Έδεσσας, με έδρα την Κοινό¬ 
τητα Άρνισσας Ν. Πέλλας. 

«Άρθρο 2 
Σκοπός 

Σκοπός του Κ.Υ. είναι ο αναφερόμενος στις διατάξεις 
τηςπαρ. 1 του άρθρου 16του Ν. 2071/92 και του άρθρου 
ΙδτουΝ. 1397/83». 

2. Προστίθενται τα παρακάτω άρθρα: 

«Άρθρο 3 

Περιοχή ευθύνης του Κ.Υ. 

1. Ως περιοχή ευθύνης του Κ.Υ. Άρνισσας Πέλλας ορί¬ 
ζονται οι Κοινότητες Άρνισσας, Δροσιάς, Ξανθογείων, 
Καρυδιάς, Κερασιάς, Βρυτών, Νησίου, Άγρα, Κάτω Γραμ- 
ματικού, Περαίας, Μεσημεριού, Παναγίτσας, Ζερβής και 
Αγ. Αθανασίου. 

2. Τα Περιφερειακά Ιατρεία (Π. I.) Καρυδιάς, Κάτω 
Γραμματικού και Παναγίτσας και οι περιοχές ευθύνης 
τους, όπως αυτές ορίζονται παρακάτω, μεταφέρονται 

από την περιοχή ευθύνης του Κ.Υ. Σκύδρας, στην οποία 
είχαν υπαχθεί με την αριθμ. Υ4α/οικ. 5961/94/ΦΕΚ 
470Β/94 υπουργική απόφαση και υπάγονται στο εξής 
στην περιοχή ευθύνης, του Κ.Υ. Άρνισσας, του οποίου 
αποτελούν αποκεντρωμένες μονάδες. 

3. Το Περιφερειακό ιατρείο Άρνισσας καταργείται. 

Άρθρο 4 

Περιοχή ευθύνης των Π. I. 

Οι περιοχές ευθύνης των Π.Ι. του Κ.Υ. Άρνισσας ορίζο¬ 
νται ως εξής: · 

1. Το Περιφερειακό Ιατρείο Καρυδιάς, με έδρα την κοι¬ 
νότητα Καρυδιάς, εξυπηρετεί την περιοχή της κοινότητας 
έδρας του καθώς και τις περιοχές των κοινοτήτων Κερα¬ 
σιάς, Βρυτών, Νησίου και Άγρα. 

2. Το Περιφερειακό Ιατρείο Κάτω Γραμματικού, με έδρα 
την κοινότητα Κάτω Γ ραμματικού, εξυπηρετεί την περιο¬ 
χή της κοινότητας έδρας του καθώς και τις περιοχές των 
κοινοτήτων Περσίας και Μεσημεριού. 

3. Το Περιφερειακό Ιατρείο Παναγίτσας, με έδρα την 
κοινότητα Παναγίτσας, εξυπηρετεί την περιοχή της κοι¬ 
νότητας έδρας του καθώς και τις περιοχές των κοινοτή¬ 
των Ζερβής και Αγίου Αθανασίου. 

Άρθρο 5 

Σύσταση θέσεων προσωπικού 

Για τις ανάγκες του Κ.Υ. συνιστώνται οι παρακάτω κατά 
κλάδο, βαθμό, κατηγορία και ειδικότητα θέσεις προσωπι¬ 
κού, οι οποίες προστίθενται στον Οργανισμό του 
Γεν.Νομ.Νοσοκ. Έδεσσας, ως εξής: 


ΚΛΑΔΟΣ ΓΙΑΤΡΩΝ ΕΣΥ 



ΒΑΘΜΟΣ 

ΕΙΔΙΚΟΤΗΤΑ Δ/ΝΤΗΣ 

Γενικής Ιατρικής 

ΕΑ· 

ΕΑ’ ή Β’ 

ΕΒ’ ΣΥΝΟΛΟ 

ή Παθολογίας 1 

1 

- 

2 4 

Παιδιατρικής 

1 

- 

1 2 

Μικροβιολογίας 

- 

1 

1 

Ακτινοδιαγνωοτικής - 

- 

1 

1 

Οδοντιατρικής 

1 

- 

1 

ΣΥΝΟΛΟ 1 

3 

2 

3 9 

2. ΚΑΤΗΓΟΡΙΑ ΤΕ 





Κλάδος ΤΕ Διοικητικού-Λογιστικού 
Μία (1) θέση 

Κλάδος ΤΕ Νοσηλευτικής 
Τέσσερις (4) θέσεις 
Κλάδος ΤΕ Μαιευτικής 
Δύο (2) θέσεις 

Κλάδος ΤΕ Επισκεπτών-τριών Υγείας 
Δύο (2) θέσεις 

Κλάδος ΤΕ Κοινωνικής Εργασίας 
Μία (1) θέση 

Κλάδος ΤΕ Ιατρικών Εργαστηρίων 
Δύο (2) θέσεις 

Οι θέσεις αυτές μπορεί να πληρούνται, μόνο σε περί¬ 
πτωση έλλειψης υποψηφίων του κλάδου ΤΕ Ιατρικών Ερ¬ 
γαστηρίων, από υποψήφιους του κλάδου ΔΕ Βοηθών Ια¬ 
τρικών και Βιολογικών Εργαστηρίων (Παρασκευαστών). 
Κλάδος ΤΕ Ραδιολογίας-Ακτινολογίας 
Δύο (2) θέσεις 

Οι θέσεις αυτές μπορεί να πληρούνται, μόνο σε περί¬ 
πτωση έλλειψης υποψηφίων του κλάδου ΤΕ Ραδιολογίας- 
Ακτινολογίας, από υποψήφιους του κλάδου ΔΕ Χειριστών 
Ιατρικών Συσκευών. 


Κλάδος ΤΕ Φυσικοθεραπείας 
Μία (1) θέση 

3. ΚΑΤΗΓΟΡΙΑ ΔΕ 

Κλάδος ΔΕ Διοικητικού-Λογιστικού 

Τρεις (3) θέσεις 

Κλάδος ΔΕ Νοσηλευτικής 

Τέσσερις (4) θέσεις 

Κλάδος ΔΕ Τεχνικός 

Μία (1) θέση 

Κλάδος ΔΕ Πληρωμάτων Ασθενοφόρων 
Τέσσερις (4) θέσεις 

4. ΚΑΤΗΓΟΡΙΑ Υ.Ε. 

Κλάδος Υ. Ε. Επιμελητών 
Δύο (2) θέσεις 

Κλάδος Υ.Ε. Βοηθητικού Προσωπικού Καθαριότητας 
Δύο (2) θέσεις 

Άρθρο 6 

1. Στο Κ.Υ. προσφέρουν υπηρεσίες γιατροί ειδικοτήτων 
του Ν.Γ.Ν. Έδεσσας, σύμφωνα με όσα ορίζουν οι διατά¬ 
ξεις των άρθρων 18 και 19του Ν. 1397/83, με πρόγραμμα 
που καταρτίζει το Δ.Σ. του Νοσοκομείου, ύστερα από 
σύμφωνη γνώμη της Επιστημονικής Επιτροπής του. 

2. Οι γιατροί και το λοιπό προσωπικό που τυχόν υπηρε¬ 
τεί στο καταργούμενο με την απόφαση αυτή Π.Ι. Άρνισ- 
σας και στα Π. I. Καρυδιάς, Κ. Γραμματικού και Παναγί- 
τσας μεταφέρονται στο εξής στην αρμοδιότητα του Κ.Υ. 
Άρνισσας και προσφέρουν υπηρεσίες σ’αυτό». 

Η παρούσα απόφαση να δημοσιευτεί στην Εφημερίδα 
της Κυβέρνησης. 

Αθήνα, 15 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. Π ΑΠΑΛΗ ΜΑΣ 
-♦- 

Αριθ. 25148 (2) 

Κανονισμός Λειτουργίας Πρακτορείων Υποχρεώσεις και 
Δικαιώματα Πρακτόρων ΟΠΑΠ. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

Ι.α. Του Α.Ν. 397/1968 «περί επανασυστάσεως της 
Γ.Γ.Α. και αρμοδιοτήτων αυτής». 

β. Του Ν. 1558/1985 «Κυβέρνηση και Κυβερνητικά Όρ¬ 
γανα». 

γ. Του Ν.Δ. 3865/1958 «περί τροποποιήσεως και συ- 
μπληρώσεως των περί εξωσχολικού Αθλητισμού Νόμων» 
σε συνδυασμό με τις διατάξεις του Ν. 391/1974. 

2. Του εδαφ. γτηςπαρ. 24του άρθρου 7του Ν. 2557/97 
(ΦΕΚ 271Α") «Θεσμοί μέτρα και δράσεις πολιτιστικής ανά¬ 
πτυξης». 

3. Την υπ’ αριθμ. 47968/9.10.96 Κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπ. Πολιτισμού Α. Φούρα». 

4. Την υπ’ αριθμ. 22696/22697/2.11.98 Υπ. Απόφαση 
έγκρισης πρακτικών του Δ.Σ. ΟΠΑΠ., αποφασίζουμε: 

Εγκρίνουμε τον Κανονισμό Λειτουργίας Πρακτορείων 
Υποχρεώσεις και Δικαιώματα ΟΠΑΠ που έχει ως ακολού¬ 
θως: 

ΑΡΘΡΟ 1 

ΧΟΡΗΓΗΣΗ ΑΔΕΙΑΣ 

1. Ο Ο.Π.Α.Π. χορηγεί ενιαία άδεια πρακτόρευσης των 
παιχνιδιώντου ή οποιουδήποτε άλλου παιγνιδιού θα διορ- 
γανώνει ή εποπτεύει ή διαχειρίζεται στο μέλλον, κατά την 
κρίση του, σε φυσικά ή νομικά πρόσωπα με τη μορφή εται¬ 
ρείας εφόσον πληρούνται οι ειδικότεροι όροι και οι προϋ¬ 
ποθέσεις που θέτει ο Οργανισμός για το κάθε παιγνίδι χω¬ 
ριστά. Η χορήγηση γίνεται σε συνάρτηση με: 

• την απόσταση του υπό ίδρυση πρακτορείου από τα 
ήδη υπάρχοντα πρακτορεία της περιοχής 

• τη δημογραφική και πληθυσμιακή σύνθεση της πε¬ 
ριοχής 

• την εμπορικότητα της περιοχής 

• τη βιωσιμότητα των λειτουργούντων πρακτορείων 
στην περιοχή σε σχέση με την κίνησή τους 

• την εξυπηρέτηση των διαγωνιζομένων. 

• τα επιχειρησιακά σχέδια του Οργανισμού και τους 
στόχους που θέτει για κάθε παιγνίδι. 

2. ΟΡΟΙ ΚΑΙ ΠΡΟΫΠΟΘΕΣΕΙΣ ΧΟΡΗΓΗΣΗΣ ΑΔΕΙΑΣ 
Ο ενδιαφερόμενος είναι υποχρεωμένος: 

α) Να υπογράφει την σύμβαση "ΧΟΡΗΓΗΣΗΣ ΑΔΕΙΑΣ" 
με τους όρους και προϋποθέσεις που προβλέπονται σ’αυ- 
τή. 

β) Να είναι ενήλικας. 

γ) Να έχει πλήρη δικαιοπρακτική ικανότητα, 
δ) Να είναι απόφοιτος 3ης Γυμνασίου ή ισότιμης ανα¬ 
γνωρισμένης σχολής. 

ε) Να έχει εκπληρώσει τις στρατιωτικές του υποχρεώ¬ 
σεις ή να έχει απαλλαγεί νόμιμα από αυτές, 
στ) Να μην έχει οφειλές στο Δημόσιο, ΙΚΑ κ.λ.π 
ζ) Να μην έχει καταδικαστεί με ποινή στέρησης της 
ελευθερίας του για ατιμωτικά αδικήματα ή και για αδική¬ 
ματα που βάσιμα δημιουργούν την υπόνοια αφερεγγυό- 
τητας, ή εκκρεμείεις βάροςτου δικαστική δίωξη γιαταπιο 
πάνω αδικήματα. 

η) Να αποτελεί η πρακτόρευση των παιγνιδιών την κύ¬ 
ρια απασχόλησή του. 

ι) Να κρίνεται ικανός και κατάλληλος, μετά την εκπαί¬ 
δευση που θα παρακολουθήσει, για να εκτελέσειτην ερ¬ 
γασία που θα του ανατεθεί. 

ια) Να διαθέτει κατάστημα ισόγειο εμβαδού ικανής χω¬ 
ρητικότητας, ώστε να εξυπηρετούνται λειτουργικά, εμπο¬ 
ρικά και παραγωγικά τα παιχνίδια του Οργανισμού. 

3. ΑΠΑΓΟΡΕΥΣΗ ΧΟΡΗΓΗΣΗΣ ΑΔΕΙΑΣ 
Δεν χορηγείται άδεια πρακτορείου: 

α) Στους μαθητές, στρατευμένους, δημόσιους και ιδιω¬ 
τικούς υπαλλήλους, εργαζόμενους με σταθερή σχέση ερ¬ 
γασίας, ελεύθερους επαγγελματίες καθώς και συνταξι¬ 
ούχους. 

β) Στους εν ενεργεία ποδοσφαιριστές, προπονητές και 
διαιτητές των επαγγελματικών κατηγοριών, πλην των πε¬ 
ριπτώσεων που προβλέπονται από Νόμο. 

γ) Στις ή στους συζύγους ή τους συγγενείς Α βαθμού με 
τους αναφερόμενους στην αμέσως προηγούμενη παρά¬ 
γραφο. 

δ) Στους πρώην πράκτορες ΟΠΑΠ που τους αφαιρέθη- 
κε η άδεια για οικονομικές ατασθαλίες και άλλα παρα¬ 
πτώματα που εμπίπτουν στις διατάξεις του παρόντος κα¬ 
θώς επίσης και στους ή στις συζύγους αυτών. 

ε) Σε υπαλλήλους ή συμβούλους αθλητικών σωματείων, 
ενώσεων και ομοσπονδιών που έχουν σχέση με τη διεξα¬ 


γωγή των επαγγελματικών ποδοσφαιρικών πρωταθλημά¬ 
των, στις/στους συζύγους και στους συγγενείς τους μέ¬ 
χρι Α' βαθμού. 

στ)Στις περιπτώσεις χορήγησης αδείαςσε Νομικά πρό- 
σωπατααναφερόμενα στο άρθρο 1 παρ. 2 και3 καθώς και 
κάθε άλλη διάταξη του παρόντος Κανονισμού αφορούν 
το νόμιμο εκπρόσωπο. 

ΑΡΘΡΟ 2 

ΕΓΚΡΙΣΗ ΜΕΤΑΦΟΡΑΣ ΠΡΑΚΤΟΡΕΙΟΥ 

1) Η άδεια ισχύει για την περιφέρεια και το κατάστημα 
για το οποίο εκδόθηκε. 

2) Μεταφορά της αδείας σε άλλο κατάστημα επιτρέπε¬ 
ται μόνο μετά από αίτηση του πράκτορα και έγκριση του 
Οργανισμού εφόσον συντρέχουν αιτιολογημένοι εμπορι¬ 
κοί λόγοι ή λόγοι ανωτέρας βίας και σύμφωνα πάντα με : 

α) την απόσταση του υπό ίδρυση πρακτορείου από τα 
ήδη υπάρχοντα πρακτορεία της περιοχής 
β) τη δημογραφική και πληθυσμιακή σύνθεση της πε¬ 
ριοχής 

γ) την εμπορικότητα της περιοχής, 
δ) τη βιωσιμότητα των λειτουργούντων πρακτορείων 
στην περιοχή σε σχέση με την κίνησή τους 
ε) την εξυπηρέτηση των διαγωνιζομένων. 
στ) τα επιχειρησιακά σχέδια του Οργανισμού και τους 
στόχους που θέτει για κάθε παιγνίδι. 

ζ) την λειτουργικότητα και εμπορικότητα του προτεινό- 
μενου καταστήματος. 

3) Σε εξαιρετικές περιπτώσεις μεταφορά της άδειας σε 
άλλο Νομό ή από κοινότητες κάτω των 2000 κατοίκων 
προς αστικά κέντρατου ίδιου Νομού επιτρέπεται μόνο με¬ 
τά από αίτηση του πράκτορα και έγκριση του Οργανι¬ 
σμού, και εφ οσον συντρέχουν αιτιολογημένοι και διαπι¬ 
στωμένοι κοινωνικοί λόγοι ή λόγοι ανωτέρας βίας και σύμ¬ 
φωνα μετά παραπάνω. 

ΑΡΘΡΟ 3 

ΥΠΟΧΡΕΩΣΕΙΣ ΠΡΑΚΤΟΡΩΝ 

Ο πράκτορας είναι υποχρεωμένος: 

1) Με την υπογραφή της σύμβασης να καταθέσει στον 
ΟΠΑΠ εγγύηση το ύψος της οποίας θα καθορίζεται με 
απόφαση του Δ.Σ. του Οργανισμού. 

2) Να καταθέσει στον Ο.Π.Α.Π. πρόσθετη εγγύηση για 
την διασφάλιση των εισπράξεων του πρακτορείου η 
οποία μπορεί να αναπροσαρμοστεί με απόφαση του Δ.Σ. 
του ΟΠΑΠ μέχρι το ποσό που καλύπτει το μέσο όρο των 
εβδομαδιαίων εισπράξεων του πρακτορείου, σε ετήσια 
βάση. 

3) Να καταθέτει χωρίς καμία καθυστέρηση τις εισπρά¬ 
ξεις των παιγνιδιών στην τράπεζα με την οποία συνεργά¬ 
ζεται ο Οργανισμός και σύμφωνα με τον τρόπο και τον 
χρόνο που θα του υποδειχθεί από τον ΟΠΑΠ. Επίσης να 
είναι συνεπής προς όλες τις οικονομικές του υποχρεώ¬ 
σεις προς τον Οργανισμό. 

4) Να μοιράζει δωρεάν σε κάθε ενδιαφερόμενο τα δελ¬ 
τία των παιχνιδιώντου ΟΠΑΠ, να τα επισημαίνει με τη μη¬ 
χανή σήμανσης εισπράττοντας το αντίτιμο των στηλών 
και συμμετοχών. 

5) Να ελέγχει αν το δελτίο συμπληρώθηκε σωστά από 
το διαγωνιζόμενο καισημάνθηκε κανονικά από τη μηχανή. 
Να υποδεικνύει στο διαγωνιζόμενο την ανάγκη επαλή¬ 
θευσης των προβλέψεών του με τις αντίστοιχες προβλέ- 

ψεις που εκτυπώνονται από την τερματική μηχανή και να 
τονίζει στον διαγωνιζόμενο ότι σε περίπτωση διαφοράς 
λαμβάνονται υπόψη οι εκτυπούμενες από την τερματική 
μηχανή προβλέψεις. 

Ο πράκτορας που δεν προβαίνει στις παραπάνω ενέρ¬ 
γειες έχει ευθύνη μόνο απέναντι στον ΟΠΑΠ και όχι στο 
διαγωνιζόμενο, που μόνο αυτός είναι υπεύθυνος για τη 
σωστή συμπλήρωση των δελτίωντου. 

6) Να παραδίδει στους κατά τόπους κεντρικούς πράκτο¬ 
ρες και την καθορισμένη μέρα και ώρα για κάθε διαγωνι¬ 
σμό, τις κάψουλες και τις μήτρες των δελτίων αφού προη¬ 
γουμένως βεβαιωθεί ότι δενπαρέμεινε στη μηχανή ή στο 
πρακτορείο του κάποια κάψουλα ή δεσμίδα μητρών. 

7) Να παραδίδει στον ΟΠΑΠ: 

α) Τα αντίγραφα των λογιστικών καταστάσεων που 
εκτυπώνει η μηχανή την καθορισμένη μέρα, πλην ενός 
που θα παραμείνει στο αρχείο του πρακτορείου του. 

β) Όλα τα υπόλοιπα στοιχεία του διαγωνισμού ταξινο¬ 
μημένα και ασφαλισμένα όπως, επιταγή ή επιταγές, ανα¬ 
κεφαλαιωτική λογιστική κατάσταση για όσους έχουν πε¬ 
ρισσότερες από μία μηχανές, πίνακα ακύρωσης δελτίων, 
δελτίο περιεχομένου σάκου κ.λ.π. 

8) Να φροντίζει για την ασφάλεια της τερματικής μηχα¬ 
νής τη διαφύλαξη των μητρών των δελτίων, των καψου¬ 
λών και των λοιπών υλικών. 

9) Σε περίπτωση αποκλεισμού δελτίου ή δελτίων από 
διαγωνισμό λόγω απώλειας μητρών και των αντίστοιχων 
καψουλών, μετά από συνεννόηση με τις αρμόδιες υπηρε¬ 
σίες του Οργανισμού, να το δηλώνει στο αστυνομικό τμή¬ 
μα της περιοχής του και να αναρτά στην προθήκη του κα¬ 
ταστήματος τη σχετική ανακοίνωση. Σε περίπτωση ακύ¬ 
ρωσης δελτίου να συμπληρώνει και να υπογράφει την 
αίτηση ακύρωσης σε όλα τα αντίγραφα που ο ΟΠΑΠ κα¬ 
θορίζει και να τα αποστέλλει στον Οργανισμό εμπρόθε¬ 
σμα, πλην ενός αντιγράφου που θα παραμείνει στο αρ¬ 
χείο του πρακτορείου. 

Στην αίτηση αυτή θα επισυνάπτει οπωσδήποτε και το 
δελτίο από όσα τμήματα αποτελείται αυτό, διαφορετικά η 
αίτηση για ακύρωση θα θεωρείται ως μηδέποτε υποβλη- 
θείσα και δεν θα εξετάζεται από τον ΟΠΑΠ. "Οταντο δελ¬ 
τίο που ζητείται η ακύρωση είναι λευκό, με μερικά στοι¬ 
χεία ή κακέκτυπο πρέπει οπωσδήποτε να επισυνάπτεται 
το "αντίτυπο". 

10) Να ακολουθεί πιστά τις διαδικασίες διεξαγωγής των 
παιχνιδιών σύμφωνα με τις εκάστοτε εγκυκλίους και ανα¬ 
κοινώσεις του ΟΠΑΠ που έχουν εκδοθεί ή θα εκδοθούν. 

11) α. Να ενημερώνει σύμφωνα με τις οδηγίες του Ορ¬ 
γανισμού σωστά και υπεύθυνα τους διαγωνιζόμενους για 
όλα τα θέματα που αφορούν στην πληρωμή των κερδών 
και στην υποβολή σχετικών ενστάσεων. 

β. Να καταβάλλει αμέσως στους δικαιούχους τα αναλο- 
γούντα κέρδη βάσει των επίσημων στοιχείων που εκδίδει 
και αποστέλλει ο ΟΠΑΠ, ναπαραλαμβάνειτα κερδισμένα 
αποκόμματα, να επικυρώνει την εξόφλησή τους με την 
σφραγίδα και την υπογραφή του και να τα επιστρέφει με 
τη σειρά που είναι γραμμένα στις καταστάσεις, χωριστά 
για κάθε ένα διαγωνισμό και μέσα στην προθεσμία που 
ορίζει ο ΟΠΑΠ. 

γ. Να πληρώνει τους παίκτες που εμφανίζονται στο 
Πρακτορείο του εκπρόθεσμα για είσπραξη κέρδους και 
πάντως μέχρι τη σύνταξη του πίνακα απλήρωτων, από τα 
αντίγραφα των καταστάσεων κερδών που υποχρεούται 
να φυλάττει στο πρακτορείο του. 


δ. Να αναγράφει τα στοιχεία των παικτών (ονοματεπώ¬ 
νυμο, διεύθυνση, αριθμό και ημερομηνία έκδοσης δελτί¬ 
ου αστυνομικής ταυτότητας) στα δελτία που εξοφλεί πλέ¬ 
ον των 100.000 δραχμών, ή και μικρότερου ποσού 
εφ'όσον οι διαγωνιζόμενοι προτίθενται να ζητήσουν βε¬ 
βαίωση κέρδους. 

12) Να έχει αναρτημένη την άδεια του πρακτορείου σε 
εμφανές σημείο του καταστήματος και να έχει στη διάθε¬ 
ση κάθε ενδιαφερομένου τους κανονισμούς διεξαγωγής 
των παιγνιδιών όπως και κάθε ανακοίνωση του ΟΠΑΠ. 
Επίσης θα πρέπει να αναγράφει στην προθήκη του κατα¬ 
στήματος του το ονοματεπώνυμο και τον αριθμό του πρα¬ 
κτορείου. 

13) α. Να επιδεικνύει άκρα επιμέλεια, προκειμένου να 
λαμβάνει γνώση όλων των εγκυκλίων που εκδίδει ο ΟΠΑΠ 
και αναφέρονται στη λειτουργία του πρακτορείου του και 
να ακολουθείτις οδηγίες που αναφέρονται στον εξοπλισμό 
και την προβολή του καταστήματος του. Η διαφημιστική 
προβολή του ΟΠΑΠ να καλύπτει περίπου το 70 % της προ¬ 
βολής των εν γένει δραστηριοτήτων του καταστήματος. 

β. Να εφαρμόζει σωστά και να ενημερώνει υπεύθυνα 
τους διαγωνιζομένους στα θέματα που αναφέρονται στον 
τρόπο διεξαγωγής των παιγνιδιών, στις εγκυκλίους, οδη¬ 
γίες και ανακοινώσεις του ΟΠΑΠ. Να τηρεί πλήρες οργα¬ 
νωμένο αρχείο. 

14) Να ασκεί τα καθήκοντά του σε όλη τη διάρκεια της 
λειτουργίας των παιχνιδιών του ΟΠΑΠ, όλες τις ημέρες 
της εβδομάδας και σε ώρες που καθορίζονται από τον 
ΟΠΑΠ. Η ώρα που τερματίζεται η κατάθεση των δελτίων 
καθώς και ο τρόπος συγκέντρωσής τους καθορίζονται - 
κατά περίπτωση -από τον Οργανισμό. Η τήρηση των πα¬ 
ραπάνω είναι βασική προϋπόθεση ομαλής συνεργασίας 
του με τον Οργανισμό και με τους συναδέλφους του. Ο 
ΟΠΑΠ δύναται να μεταθέτει την τελική ημέρα και ώρα κα¬ 
τάθεσης των δελτίων των παιχνιδιών εφόσον αυτό κρίνε- 
ται αναγκαίο ή σκόπιμο. 

15) Να συνεργάζεται με τους επιθεωρητές του ΟΠΑΠ ή 
εξουσιοδοτημένα από τον ΟΠΑΠ όργανα κατά τη διάρ¬ 
κεια ελέγχου στο πρακτορείο του και να συμμορφώνεται 
με τις οδηγίες τους. 

16) Να δίνει ιδιαίτερη προσοχή στη φύλαξη των καψου¬ 
λών, των μητρών των δελτίων και κουτιών μεταφοράς και 
να μεριμνά για την αποστολή τους στον ΟΠΑΠ στις καθο¬ 
ρισμένες ημερομηνίες, προκειμένου να εξασφαλίζεται η 
συμμετοχή του πρακτορείου στους διαγωνισμούς. 

17) Να έχει "ανοίξει” και να έχει "κλείσει” παιχνίδι στη 
μηχανή του για την τρέχουσα περίοδο προκειμένου να 
συμμετέχει στην επόμενη περίοδο της εβδομάδας, να 
αποστέλει κανονικά όλα τα έντυπα του διαγωνισμού σω¬ 
στά συμπληρωμένα καθώς και το υλικό (κάψουλες, μή¬ 
τρες δελτίων). 

18) Να χορηγεί στους διαγωνιζόμενους τις ειδικές απο¬ 
δείξεις των ομαδικών συστημάτων με τις οποίες τον εφο¬ 
διάζει ο ΟΠΑΠ. 

19) Να ενημερώνει τους παίκτες ότι, μετά την επικύρω¬ 
ση των δελτίων από την τερματική μηχανή, καμία διόρθω¬ 
ση ή συμπλήρωση στα προγνωστικά είναι δυνατό να γίνει. 

20) Να μην κάνει εκπτώσεις ή προεξοφλήσεις δελτίων 
άλλων πρακτορείων, ή και οποιεσδήποτε άλλες οικονομι¬ 
κές ευκολίες στο διαγωνιζόμενο. 

21) α. Να μην δέχεται την πρακτόρευση στο κατάστημά 
του άλλων επιχειρήσεων χωρίς την έγκριση του ΟΠΑΠ, 
εκτός των Κρατικής εποπτείας Λαχείων και παιχνιδιών. 

β. Να μην συμμετέχει ή συνεργάζεται σε εταιρείες που 
προωθούν παρεμφερή ή ανταγωνιστικά για τα παιχνίδια 
του Οργανισμού στοιχήματα, εκτός των εταιρειών που 
ασχολούνται σε Κρατικά παιχνίδια. 

γ. Να μην συμμετέχει καθ’ οιονδήποτε τρόπο στη διορ¬ 
γάνωση και διεξαγωγή παράνομων στοιχημάτων. 

22) Να μοιράζει στους παίκτες κάθε έντυπο υλικό που 
στέλνει ο ΟΠΑΓΙ για τη συμμετοχή τους στους διαγωνι¬ 
σμούς. 

23) Να επιστρέφει στον ΟΠΑΠ ή στον εκπρόσωπό του 
χωρίς καμία καθυστέρηση την άδεια πρακτορείου του, 
την τερματική μηχανή, το υλικό σήμανσης που έχει στην 
κατοχή του καθώς και κάθε περιουσιακό στοιχείο που του 
έχει χορηγηθεί όταν η άδεια ανακαλείται έστω και προ¬ 
σωρινά με έγγραφη ειδοποίηση της υπηρεσίας. Άρνηση 
του πράκτορα να παραδώσει κάθε περιουσιακό στοιχείο 
του ΟΠΑΠ σε εντεταλμένα όργανα του Οργανισμού στοι¬ 
χειοθετεί το αδίκημα της υπεξαίρεσης. 

24) Ν α ζητάει από τον ΟΠΑΠ να το ν εφοδιάζει με το ανα¬ 
γκαίο υλικό μηχανογράφησης και να αποδίδει λογαρια¬ 
σμό της διαχείρισής του. 

25) Να επιμελείται και να χρησιμοποιεί τον εξοπλισμό με 
τον οποίο τον έχει προμηθεύσει ο Οργανισμός σύμφωνα 
με τις ισχύουσες οδηγίες, ούτως ώστε να μην δημιουρ- 
γούνται προβλήματα στην ομαλή διεξαγωγή των παιγνι- 
διών. 

26) α) Να διευκολύνει τους εντεταλμένους από τον 
ΟΠΑΠ τεχνικούς για τη συντήρηση και υποστήριξη του 
εξοπλισμού. 

β) Σε περίπτωση που βλάβη ή ολοσχερής καταστροφή 
του εξοπλισμού οφείλεται σε υπαιτιότητα του πράκτορα, 
αυτός θα επιβαρύνεται με το ποσό που θα απαιτηθεί για 
την επιδιόρθωση ή αντικατάστασή του. 

γ) Καμία επισκευή ή συντήρηση του εξοπλισμού δεν επι¬ 
τρέπεται να γίνεται από άλλα άτομα παρά μόνον από τους 
εντεταλμένους από τον Οργανισμό τεχνικούς. 

27) Να συμβάλει με όλες του τις δυνάμεις στην επιτυχία 
των στόχων και σκοπών του Οργανισμού. 

28) Να μη προκαλεί με την εν γένει συμπεριφορά του 
εντός και εκτός πρακτορείου δυσμενείς εντυπώσεις και 
σχόλια που μπορούν να βλάψουν το κύρος και την αξιοπι¬ 
στία των παιχνιδιών και του Οργανισμού γενικότερα. 

29) Να επιδεικνύει έντονο και συνεχές ενδιαφέρον για 
την αύξηση της κίνησης των παιγνιδιών, πραγματοποιώ¬ 
ντας προς το σκοπό αυτό τις όποιες προωθητικές ενέρ¬ 
γειες υποδεικνύονται από τον Οργανισμό και όποιες κρί¬ 
νει ο ίδιος ότι είναι ικανές να επιφέρουν το καλύτερο απο¬ 
τέλεσμα, αρκεί να μην προσβάλλουν το κύρος και την 
αξιοπιστία του Οργανισμού. Σε τέτοια περίπτωση δικαι¬ 
ούται να παρέμβει άμεσα ο Οργανισμός και να τις διακό¬ 
πτει. 

30) Ναεπιτυγχάνει τον ετήσιο οικονομικό στόχο που δύ- 
ναται να θέτει το Δ.Σ του ΟΠΑΠ κατά περιοχή, με πρότα¬ 
ση και της Π.Ο.Ε.Π.Π. 

31) Να διαμορφώνει το χώρο, με πρόταση και της 
Π.Ο.Ε.Π.Π και να εξοπλίζει το κατάστημα με τον απαραί¬ 
τητο εξοπλισμό για τη λειτουργία των παιχνιδιών και την 
εξυπηρέτηση των πελατών σύμφωνα με τις υποδείξεις 
του ΟΠΑΠ και να χρησιμοποιεί το πάσης φύσεως προω- 
θητικό υλικό κατά τον καλύτερο τρόπο. 

32) α.Να παρακολουθεί τα εκπαιδευτικά σεμινάρια και 
τις συγκεντρώσεις που πραγματοποιούνται από τον Ορ¬ 
γανισμό, τα οποία αναφέρονται στη χρήση του εξοπλι¬ 


σμού, τη διαδικασία διεξαγωγής των παιγνιδιών, την προ¬ 
ώθησή τους, κ.λ.π. στις καθορισμένες ώρες και ημερομη¬ 
νίες και στον τόπο που ορίζεται σε πρόγραμμα που κοινο¬ 
ποιείται έγκαιρα. 

β. Να μεριμνά ώστε το προσωπικό το οποίο θα εξυπη¬ 
ρετεί τους παίκτες και θα λειτουργεί τα παιγνίδια στο πρα¬ 
κτορείο του να είναι άρτια εκπαιδευμένο σε ότι αφορά τό¬ 
σο στην χρήση του εξοπλισμού όσο και στη διεξαγωγή 
των παιγνιδιών σύμφωνα με τις ισχύουσες οδηγίες και 
εγκυκλίους. 

33) ΑΠΑΓΟΡΕΥΣΕΙΣ 

Δεν επιτρέπεται: 

α) Η με οποιοδήποτε τρόπο μίσθωση- υπενοικίαση της 
άδειας. 

β) Η μεταβίβαση της άδειας από πράκτορα σε τρίτο, 
χωρίς έγκριση του ΟΠΑΠ. 

γ) Η υποπρακτόρευση. 

ΑΡΘΡΟ 4 

ΑΠΟΖΗΜΙΩΣΗ ΠΡΑΚΤΟΡΩΝ 

Η αποζημίωση του πράκτορα για τις υπηρεσίες που 
προσφέρει στους παίκτες, καθορίζεται σε ποσοστό 12% 
επί της τιμής της στήλης στα υπάρχοντα παιγνίδια του 
ΟΠΑΠ ΠΡΟΠΟ, ΛΟΤΤΟ, ΠΡΟΤΟ, ΠΡΟΠΟΓΚΟΛ, ΤΖΟΚΕΡ 
και παρακρατείται άμεσα από το αντίτιμο δελτίου που κα¬ 
ταθέτει ο παίκτης. Στα παιγνίδια που ο Οργανισμός θα κα¬ 
θιερώσει στο μέλλον, η αποζημίωση του πράκτορα θα κα¬ 
θορίζεται με βάση τα Προεδρικά Διατάγματα, Υπουργι¬ 
κές Αποφάσεις, και Αποφάσεις του Δ.Σ του ΟΠΑΠ που θα 
αφορούν ειδικότερα στο κάθε παιγνίδι. 

Με απόφαση του Δ.Σ. μπορούν να χορηγηθούν πρό¬ 
σθετες παροχές είτε για παρακίνηση του πράκτορα είτε 
για αμοιβή του όταν αυτός επιδεικνύει ιδιαίτερο ζήλο στην 
προώθηση των παιγνιδιώντου Ο.Π.Α.Π. 

ΑΡΘΡΟ 5 

ΔΙΚΑΙΩΜΑΤΑ ΠΡΑΚΤΟΡΩΝ 

1) Ο πράκτορας δικαιούται, με απόφαση του Δ.Σ. του 
ΟΠΑΠ, να μεταβιβάζει την άδεια λειτουργίαςτου πρακτο¬ 
ρείου του, στον ή στην σύζυγο, στα παιδιά του και τα 
αδέλφια του, σε περίπτωση θανάτου, αναπηρίας, αποδε¬ 
δειγμένης ανικανότητας ή συνταξιοδότησής του με τους 
όρους και προϋποθέσεις χορήγησης αδείας όπως περι- 
γράφονται στο άρθρο 1 παρ.2 και παρ.3 και υπό την προ¬ 
ϋπόθεση να υπογράφει η σχετική σύμβαση "ΧΟΡΗΓΗΣΗ 
ΑΔΕΙΑΣ-ΑΛΛΑΓΗ ΕΠΩΝΥΜΙΑΣ". Εφόσον δεν συντρέχουν 
οι όροι και προϋποθέσεις του άρθρου 1 παρ.2 και παρ.3, 
η άδεια δεν μεταβιβάζεται και αφαιρείται. 

2) Η λειτουργία πρακτορείου μπορεί να διακόπτεται για 
χρονικό διάστημα μέχρι ένα μήνα μετά από γραπτή αίτη¬ 
ση του πράκτορα και έγκριση του Ο.Π.Α.Π. 

3) Η λειτουργία πρακτορείου μπορεί να διακόπτεται για 
εύλογο χρόνο μετά από γραπτή αίτηση του πράκτορα και 
έγκριση του Ο.Π.Α.Π. και μόνο για σοβαρούς λόγους. 

4) Στην επιτροπή Γ ενικών και Ειδικών θεμάτων πρακτο¬ 
ρείων που συστήνει ο ΟΠΑΠ για την εύρυθμη λειτουργία 
των πρακτορείων, και για άλλα θέματα που αφορούν τους 
πράκτορες, με απόφαση του Δ.Σ. του ΟΠΑΠ συμμετέχει 
με δικαίωμα ψήφου εκπρόσωπος των πρακτόρων που 
ορίζεται από το Δ.Σ. του δευτεροβάθμιου συνδικαλιστι¬ 
κού τους οργάνου. 

ΑΡΘΡΟ 6 

ΥΠΟΧΡΕΩΣΕΙΣ ΤΟΥ ΟΡΓΑΝΙΣΜΟΥ 

Ο ΟΠΑΠ υποχρεούται: 

1. Να χορηγεί τερματική μηχανή για τη διεξαγωγή των 
παιχνιδιών που αναφέρονται στον παρόντα κανονισμό. 

2. Να αναλαμβάνει την ευθύνη της συντήρησης του πα¬ 
ραπάνω εξοπλισμού. 

3. Να προμηθεύει τον πράκτορα, με τα δελτία των παι- 
γνιδιών, το εκπαιδευτικό και το προωθητικό υλικό που ο 
Οργανισμός κρίνει απαραίτητο για την ανάπτυξη των παι- 
γνιδιών. 

4. Να παρέχει την απαιτούμενη εκπαίδευση, τεχνική 
υποστήριξη και συμβουλές για την προώθηση των παιγνι- 
διών. 

5. Να ενημερώνει τους πράκτορες για οποιαδήποτε αλ¬ 
λαγή στο πρόγραμμα και στις διαδικασίες λειτουργίας 
των παιγνιδιών του. 

ΑΡΘΡΟ 7 

ΚΥΡΩΣΕΙΣ-ΠΟΙΝΕΣ 

1) Παράβαση ή πλημμελής εφαρμογή των διατάξεων 
του κανονισμού που αναφέρονται στις ουσιώδεις υπο¬ 
χρεώσεις του πράκτορα καθώς και των εγκυκλίων και 
οδηγιών που κατά καιρούς έχει εκδώσει ή θα εκδώσει ο 
Οργανισμός, μπορεί να επιφέρουν τις παρακάτω κυρώ¬ 
σεις: 

α) Επίπληξη. 

β) Πρόστιμο μέχρι (200.000) δρχ. κατά παράβαση. Τα 
ποσά των προστίμων θα αποδίδονται στην Π.Ο. Ε. Π. Π. ως 
έσοδό της, μετά την παρακράτηση τυχόν οφειλών αφε¬ 
ρέγγυων πρακτόρων. 

γ) Προσωρινή ανάκληση της άδειας λειτουργίας του 
πρακτορείου μέχρι τριάντα (30) ημέρες. Ανάκληση της 
άδειας λειτουργίας του πρακτορείου πέραν των 30 ημε¬ 
ρών επιβάλλεται στις περιπτώσεις όπου υπάρχουν οικο¬ 
νομικές εκκρεμότητες ή εκκρεμούν δικαστικές αποφά¬ 
σεις και μέχρι της τελεσιδικίας αυτών. 

δ) Οριστική αφαίρεση αδείας. 

2) α. Οι ποινές επιβάλλονται από το Δ.Σ. του ΟΠΑΠ με ει¬ 
σήγηση του Συντονιστή Διευθυντή μετά από εισήγηση 
της Επιτροπής Πρακτορείων η οποία αξιολογεί κατά πε¬ 
ρίπτωση τη βαρύτητα της παράβασης. 

β. Για λόγους εύρυθμης λειτουργίας, με τον παρόντα 
κανονισμό, παρέχεται η εξουσιοδότηση στον Συντονιστή 
Διευθυντή να επιβάλλει τις προβλεπόμενες από τις παρα¬ 
γράφους (α), (β) και (γ) του παρόντος άρθρου ποινές. 

γ. Όλες οι κυρώσεις κοινοποιούνται αιτιολογημένα 
στον πράκτορα το αργότερο μέσα σε 30 ημέρες από την 
επιβολή τους ή την κοινοποίηση της αποφάσεως του Δ.Σ. 

δ. Γ ια την επιβολή των ποινών του άρθρου 7 παράγρα¬ 
φος 1 εδάφια γ και δ απαιτείται η προηγούμενη κλήση του 
πράκτορα για παροχή στον Οργανισμό των αναγκαίων 
εξηγήσεων, οι οποίες πρέπει να υποβληθούν στον 
Ο.Π.Α.Π. εντός 5 ημερών από της ειδοποιήσεώςτου. 

ε. Σε περίπτωση παράβασης πράκτορα που εμπίπτει 
στις κυρώσεις του παρόντος άρθρου και μέχρι τη λήψη 
οριστικής απόφασης είτε από τον Συντονιστή Δ/ντή είτε 
από το Δ.Σ. του ΟΠΑΠ, παρέχεται η δυνατότητα στον Συ¬ 
ντονιστή Δ/ντή να διακόπτει προσωρινά τις εργασίες του 


πρακτορείου, με σκοπό τη διασφάλιση των συμφερόντων 
του Οργανισμού και των διαγωνιζομένων. 

3) Γ ια παραβάσεις άρθρων του παρόντος κανονισμού 
που δεν επισείουν την ποινή της αφαίρεσης της άδειας 
όπως ρητά αναφέρονται στο άρθρο 8, είναι δυνατόν να 
επιβληθούν οι ποινές της επίπληξης, προστίμου και προ¬ 
σωρινής ανάκλησης ανάλογα με τη βαρύτητα και τη 
σπουδαιότητάτους, κατά περίπτωση, μετά από εισήγηση 
της Επιτροπής Πρακτορείων και απόφαση του Συντονι¬ 
στή Διευθυντή του ΟΠΑΠ. 

ΑΡΘΡΟ 8 

ΑΦΑΙΡΕΣΗ ΑΔΕΙΑΣ 

1) Η άδεια αφαιρείται στις περιπτώσεις που παραβιάζο- 
νται από τον παρόντα κανονισμό τα παρακάτω : 

α. Εάν μετά την έναρξη της λειτουργίας του πρακτορεί¬ 
ου ο πράκτορας εμπίπτει σε κάποια από τις περιπτώσεις 
του άρθρου 1 παράγραφος 3 εδάφια α, β και στ 

β. Άρθρο 3 παρ. 3,14,20,21 α, β καιγ, παρ. 30,παρ. 33 
εδάφια α, β και γ 

γ. "Αρθρο 5παρ.2 

2) α. Η άδεια αφαιρείται άμεσα και δεν επαναχορηγείται 
όταν μετά από συλλογή στοιχείων από την Αρμόδια Υπη¬ 
ρεσία του Οργανισμού προκύπτουν αποδείξεις για διεξα¬ 
γωγή παράνομου στοιχήματος. 

β. Η άδεια αναστέλλεται σε περίπτωση παραπομπής σε 
δίκη του πράκτορα ή του νόμιμου εκπρόσωπου ή διαχει¬ 
ριστή ή εταίρου της εταιρίας, για παράνομο στοίχημα και 
αφαιρείται οριστικά με Απόφαση του Δ.Σ του ΟΠΑΠ και 
δεν επαναχορηγείται μετά την έκδοση οριστικής καταδι- 
καστικής απόφασης. 

Σε κάθε περίπτωση αίρεται η αναστολή και επαναχορη- 
γείται η άδεια αμέσως μετά την έκδοση απαλλακτικού 
βουλεύματος από το Αρμόδιο Δικαστικό Συμβούλιο ή 
αθωωτικής απόφασης με Απόφαση του Δ.Σ του ΟΠΑΠ. 

3) Επίσης, η άδεια αφαιρείται όταν ο πράκτορας : 

α. Ενεργεί με δόλο κατά του Οργανισμού και των παι¬ 
κτών. 

β. Δεν εφαρμόζει καθ’ υποτροπή τις οδηγίες, εγκυκλί¬ 
ους και ανακοινώσεις του Οργανισμού, που αφορούν στη 
σωστή λειτουργία του πρακτορείου και στην εν γένει εξυ¬ 
πηρέτηση των διαγωνιζομένων. 

γ. Δεν παρακολουθεί καθ’ υποτροπή τα εκπαιδευτικά 
σεμινάρια που διοργανώνονται από τον Οργανισμό και η 
απουσία του δεν αιτιολογείται με δημόσια έγγραφα. 

δ. Υποπίπτει σε διαπιστωμένη αξιόποινη πράξη. 

4) α. Το Δ.Σ. του Οργανισμού δύναται να αποφασίσει 
την αφαίρεση άδειας πράκτορα εάν οι εισπράξεις του δεν 
καλύπτουν τα λειτουργικά έξοδα του Οργανισμού. 

β. Μεταφορά του πρακτορείου σε άλλο κατάστημα χω¬ 
ρίς την έγκριση του Δ.Σ. του Οργανισμού δύναται να επι¬ 
φέρει ακόμη και την ποινή της αφαίρεσης. 

ΑΡΘΡΟ 9 

ΓΕΝΙΚΕΣ ΔΙΑΤΑΞΕΙΣ 

1) Απαγορεύεται η απασχόληση στο πρακτορείο οποι- 
ουδήποτε άλλου εκτός του ή της συζύγου, των παιδιών, 
των αδελφών του πράκτορα καθώς και των γονέων αυτού. 
Στη διεξαγωγή των εργασιών του πρακτορείου, μετά από 
σχετική έγκριση από τον ΟΠΑΠ, είναι δυνατόν να χρησι- 

μοποιηθούν υπάλληλοι, υπό την προϋπόθεση ότι, τα ονό¬ 
ματα τους θα έχουν δηλωθεί στον Οργανισμό ,θα έχουν 
υποστεί την αναγκαία εκπαίδευση με ευθύνη του πράκτο¬ 
ρα και η υπαλληλική τους σχέση θα αποδεικνύεται από Δη¬ 
μόσια έγγραφα όπως: Ασφαλιστικό Βιβλιάριο ΙΚΑ κλ.π. 

2) Για τις πράξεις, ενέργειες και παραλείψεις όσων ασχο¬ 
λούνται με τηνπιο πάνω σχέση στο πρακτορείο, υπεύθυνος 
έναντι του ΟΠΑΠ είναι προσωπικά ο πράκτορας. 

3) Ο πράκτορας μπορεί να παρευρίσκεται στις εργασίες 
παραλαβής, ελέγχου των δελτίων στο αρμόδιο γραφείο 
του Ο.Π.Α.Π. Στις περιπτώσεις όμως που η καταμέτρηση 
γίνεται χωρίς την παρουσία του πράκτορα το αποτέλεσμα 
θεωρείται αναμφισβήτητο και απρόσβλητο, κάθε δε δια¬ 
φορά που προκύπτει βαρύνει τον πράκτορα. 

4) α) Η εγγύηση που κατατίθεται από τους πράκτορες 
(άρθρο 3 παρ. 1) είναι στη διάθεση του Ο. Π ,Α. Π. και αθροι¬ 
ζόμενη αποτελεί ένα κοινό αλληλέγγυο κεφάλαιο που τον 
διασφαλίζει σε κάθε περίπτωση αφερεγγυότητας οποι- 
ουδήποτε πράκτορα. 

β) Στο τέλος κάθε διαχειριστικής περιόδου, ο ΟΠΑΠ 
από τους τόκους του παραπάνω κεφαλαίου και τα τυχόν 
επιβληθέντα πρόστιμα, καλύπτει τις οφελές των πρακτό¬ 
ρων από οποιαδήποτε αιτία. 

γ) Εάν οι οφειλές των πρακτόρων μίας διαχειριστικής 
περιόδου δεν καλύπτονται από τους τόκους του κοινού 
κεφαλαίου και τα τυχόν επιβληθέντα πρόστιμα για το ίδιο 
διάστημα, ο ΟΠΑΠ καλύπτει τη διαφορά από το κοινό κε¬ 
φάλαιο. 

δ) Στις περιπτώσεις ανάκλησης ή αφαίρεσης της άδει¬ 
ας από πράκτορα για οποιοδήποτε λόγο, ο Οργανισμός 
μετά από απόφαση του Δ.Σ. υποχρεούται να κινήσει την 
αστική και ποινική διαδικασία προκειμένου να ανακτη¬ 
θούν οι τυχόν οφειλές του .Τα τυχόν ανακτηθέντα εκ της 
οφειλής του πράκτορα ποσά κατατίθενται από τον Οργα¬ 
νισμό στο κοινό κεφάλαιο. 

5) Στο τέλος κάθε οικονομικής χρήσης γίνεται ο υπολο¬ 
γισμός των τυχόν εκ του κοινού κεφαλαίου αναληφθέ- 
ντων υπάτου Ο.Π.Α.Π. ποσών από επισφαλείς απαιτήσεις 
των πρακτόρων, των ποσών που εν τω μεταξύ ανακτήθη¬ 
καν καθώς και των τόκων αυτών και καλούνται οι πράκτο¬ 
ρες όπως συμπληρώσουν κατ’ αναλογία το τυχόν ελλεί- 
πον ποσό του κεφαλαίου της εγγύησης. 

6) Σε περίπτωση που υπάρχει πλεόνασμα προερχόμενο 
από τους τόκους του κεφαλαίου, αυτό αποδίδεται στους 
πράκτορες μέσω της Ομοσπονδίας τους με αποκλειστικό 
σκοπό την ενίσχυση του Ασφαλιστικού τους ταμείου. Η 
πιο πάνω απόδοση θα γίνεται κάθε χρόνο μετά το κλείσι¬ 
μο του Ισολογισμού του Ο.Π.Α.Π. 

7) Στον πράκτορα ο οποίος παραιτείται ή του αφαιρείται 
η άδεια, επιστρέφεται ατόκως μετά την τακτοποίηση των 
λογαριασμών που έχει με τον Ο. Π ,Α. Π. το ποσό εκείνο του 
κεφαλαίου της εγγύησης που έχει καταθέσει και παραμέ¬ 
νει άθικτο στο κοινό κεφάλαιο. Η επιστροφή του ποσού 
αυτού γίνεται αμέσως μετά τη λογιστική εκκαθάριση και 
πάντα μετά την παρέλευση εξαμήνου. 

8) Το ποσό της πρόσθετης εγγύησης του άρθρου 3 
παρ.2 κατατίθεται σε δεσμευμένο λογαριασμό υπέρ του 
ΟΠΑΠ και είναι τοκοφόρο για τον πράκτορα. Σε περίπτω¬ 
ση αφερεγγυότητας του πράκτορα ο ΟΠΑΠ ανακτά από 
τον παραπάνω λογαριασμό το ποσό της οφειλής και εάν 
αυτό δεν επαρκεί το υπόλοιπο ανακτάται σύμφωνα με 
όσα αναφέρονται παραπάνω. 


ΑΡΘΡΟ 10 

ΜΕΤΑΒΑΤΙΚΕΣ ΔΙΑΤΑΞΕΙΣ 

1) Για τους εν ενεργεία πράκτορες η εγγύηση ορίζεται 
σε 200.000 δρχ. και θα καταβληθεί σε ισόποσες μηνιαίες 
δόσεις που θα καθοριστούν με Απόφαση του Δ.Σ. του 
ΟΠΑΠ από την έναρξη ισχύος του παρόντος. Η εγγύηση 
αυτή αφορά και τις μεταβιβάσεις του άρθρου 5 παρά¬ 
γραφος 1. 

2) Η πρόσθετη εγγύηση του άρθρου 3 παρ.2 αφορά 
τους πράκτορες στους οποίους θα χορηγηθεί άδεια μετά 
την έναρξη ισχύος του παρόντος, εκτός των περιπτώσε¬ 
ων του άρθρου 5 παράγραφος 1. 

3) Τα πρακτορεία που ήδη λειτουργούν με την μορφή 
εταιρείας όπως αναφέρεται στον παρόντα κανονισμό 
εξακολουθούν να λειτουργούν με τη μορφή αυτή και σε 
περίπτωση λύσεως εταιρείας για οποιοδήποτε λόγο που 
αφορά τις σχέσεις των εταίρων πλην της περίπτωσης, 
που υφίσταται ζημία ο Ο.Π.Α.Π., η άδεια θα μεταβιβάζεται 
σε ένα εκ των εταίρων με την συναίνεση των υπολοίπων. 

4) Οι μέχρι σήμερα νομίμως συσταθείσες προσωπικές 
εταιρείες, των οποίων το εταιρικό έχει κατατεθεί στον 
Ο.Π.Α.Π., εξακολουθούν να λειτουργούν με τη μορφή αυ¬ 
τή και έναντι του Ο.Π.Α.Π. ευθύνονται εξ ολοκλήρου, η 
εταιρεία και οι ομόρρυθμοι εταίροι ατομικά. 

5) Η έναρξη ισχύος του άρθρου 3παρ.30 θα γίνει μετά 
δεδομένατης οικονομικής χρήσης του 1999. 

ΑΡΘΡΟ 11 
ΕΙΔΙΚΕΣ ΔΙΑΤΑΞΕΙΣ 

1) Γ ια τα παιγνίδια που θα καθιερώσει ο Οργανισμός με¬ 
τά την έναρξη ισχύος του παρόντος κανονισμού θα ισχύ- 
σουν οι γενικοί όροι και προϋποθέσεις χορήγησης-λει- 
τουργίας του παρόντος. Το Δ.Σ. του Οργανισμού με από¬ 
φασή του δύναται να καθορίσει ειδικότερους όρους και 
λεπτομέρειες για τη χορήγηση άδειας για το κάθε παιγνί¬ 
δι χωριστά οι οποίες θα αναφέρονται στη σχετική σύμβα¬ 
ση που υπογράφεται μεταξύ των πρακτόρων και του 
ΟΠΑΠ. 

2) Οι πράκτορες λειτουργούν τα παιγνίδια του ΟΠΑΠ 
που διεξάγονται κατά τη δημοσίευση του παρόντος, και 
κάθε άλλο που θα καθιερώσει στο μέλλον ο Οργανισμός, 
εφόσον πληρούν τους ειδικότερους όρους και προϋπο¬ 
θέσεις που θέτει ο ΟΠΑΠ για κάθε νέο παιγνίδι. 

3) Στους χώρους εκτός των υπαρχόντων πρακτορείων 
ΟΠΑΠ που θα δοθεί η εκμετάλλευση των παιγνιδιών ΚΙ ΝΟ 
και ΜΠΙΝΓΚΟ ΛΟΤΤΟ δεν επιτρέπεται η πρακτόρευση 
των παιγνιδιών που διεξάγονται κατά την έναρξη ισχύος 
του παρόντος κανονισμού. Για τους πράκτορες που θα 
πρακτορεύουν τα παιγνίδια αυτά θα υπογράφεται ειδική 
σύμβαση. 

4) Η εγγύηση του άρθρου 3 παρ.1 που κατατίθεται από 
τους πράκτορες που έχουν άδεια λειτουργίας μόνο των 
παιχνιδιών ΚΙΝΟ και ΜΠΙΝΓΚΟ ΛΟΤΤΟ είναι στη διάθεση 
του Ο.Π.Α.Π. και αθροιζόμενη αποτελεί ένα κοινό αλλη¬ 
λέγγυο κεφάλαιο ξεχωριστό από αυτό των πρακτόρων 
του άρθρου 10 παρ. 1. 

5) Για περιοχές που παρουσιάζουν δημογραφικές και 
πληθυσμιακές ιδιαιτερότητες ο ΟΠΑΠ με απόφαση του 
Δ.Σ δύναται, κατά παρέκλιση των σχετικών διατάξεωντου 

παρόντος, να διαφοροποιήσειτους όρους χορήγησης και 
λειτουργίας των πρακτορείων οι οποίες θα αναφέρονται 
στη σύμβαση που θα υπογράφει. 

Κάθε προηγούμενη σχετική απόφαση παύει να ισχύει 
από τη δημοσίευση της παρούσας. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1999 

